న్యూఢిల్లీ: యోగాసనాలను నిపుణుల సమక్షంలోనే చేయాలని, ప్రధాని మోదీ చేస్తున్న మాదిరిగా సామూహికంగా చేయడం వల్ల చెడు ఫలితాలే ఎక్కువగా ఉంటాయని కాంగ్రెస్ సీనియర్ నేత దిగ్విజయ్ సింగ్(డిగ్గీరాజా) హెచ్చరించారు. నిన్న అంతర్జాతీయ యోగా దినోత్సవం సందర్భంగా... ఉత్తరప్రదేశ్లోని లక్నోలో ప్రధాని మోదీ ఆధ్వర్యంలో పెద్ద ఎత్తున యోగా కార్యక్రమం నిర్వహించిన విషయం తెలిసిందే. దీనిపై కాంగ్రెస్ సీనియర్ నేత దిగ్విజయ్ సింగ్ తనదైన శైలిలో విమర్శల వర్షం కురిపించారు. అందరినీ ఒకచోట కూర్చోపెట్టి సామూహికంగా యోగా చేయడం వలన మంచి కన్నాచెడు ఎక్కువగా జరుగుతుందని హెచ్చరించారు. నిపుణుల సహాయంతోనే యోగాసనాలు వేయాలని సూచించారు. మోదీ తన వైఫల్యాలను కప్పిపుచ్చుకునేందుకే ఇలాంటి నాటకాలు ఆడుతున్నారని దిగ్విజయ్ విమర్శించారు.
newdhilly: yogasanalanu nipunula samakshamlone cheyalani, pradhaani modii chestunna maadirigaa saamuuhikamgaa cheyadam valla chedu phalitaale ekkuvagaa untaayani congress seanier netha digvijay sing(diggiraja) heccharinchaaru. ninna antarjaatiiya yoga dinotsavam sandarbhamgaa... uttarapradesloni laknolo pradhaani modii aadhvaryamlo pedda ettuna yoga kaaryakramam nirvahinchina vishayam telisinde. deenipai congress seanier netha digvijay sing tanadaina saililo vimarsala varsham kuripinchaaru. andarinee okachota koorchopetti saamuuhikamgaa yoga cheyadam valana manchi kannachedu ekkuvagaa jarugutundani heccharinchaaru. nipunula sahaayamtone yogasanalu veyalani suuchimchaaru. modii tana vaiphalyaalanu kappipuchukunenduka ilanti naatakaalu aadutunnaarani digvijay vimarsinchaaru.